Zajmë są prowadzoné w dwùch karnach – spòdlëczny i zaawansowóny. Ùczãstnicë Latny Szkòłë są przëjachóny z rozmajitëch strón Kaszëb, a téż Kòcewiô i Warszawë. Jak merkô Jiwóna Makùrôt, szkólnô kaszëbsczégò jãzëka – wszëtcë ùczãstnicë sã jintegrëją i czëją dëcha Kaszëb, chòc jich bë mògło bëc wicy. Sami ùczãstnicë Latny Szkòłë wskazywają, że przëczënë jich przëjachaniô bëłë rozmajité. Òkróm lektoratu z kaszëbsczégò jãzëka, ùczãstnicë zajmów jeżdżą na wanodżi cobë pòznac kùlturã i historiã Kaszëb nié le w teòrie le téż w praktice.